smcproject/ml-wiki-sentences huggingface dataset:
അതനുസരിച്ച്, പോർച്ചുഗീസ് സൈന്യത്തിന്റെയും ഭരണത്തിന്റെയും ശേഷിച്ച ഘടകങ്ങൾ 1739 മെയ് 23-ഓടെ വസായിയിൽ നിന്ന് പുറത്തായി.
സീതാബായി, അന്നപൂർണ്ണാബായി എന്നിവരായിരുന്നു  ഭാര്യമാർ.
ചിമാജി അപ്പയുടെ മകനാണ് സദാശിവറാവു.
പിൽക്കാലത്ത് അഹ്മദ് ഷാ അബ്ദാലിക്കെതിരെ ചരിത്രപരമായ മൂന്നാം പാനിപ്പത്ത് യുദ്ധത്തിൽ മറാഠാ സേനയെ നയിച്ചത് സദാശിവറാവു ഭാവു എന്ന പേരിൽ അറിയപ്പെട്ട സദാശിവറാവു ആയിരുന്നു.
മരണം ചിമാജി അപ്പ, അന്നപൂർണ്ണാബായി എന്നിവരുടെ സമാധി
1741-ൽ ചിമാജി അപ്പ അന്തരിച്ചു.
അന്നപൂർണ്ണാബായി ഇദ്ദേഹത്തിന്റെ ചിതയിൽ സതി അനുഷ്ഠിക്കുകയുണ്ടായി .
പൂനെയിലെ ഓംകാരേശ്വർ ക്ഷേത്രത്തിൽ ഇവരുടെ സമാധി സ്ഥിതി ചെയ്യുന്നു.
അവലംബം ഇതും കാണുക മറാഠ സാമ്രാജ്യം വസായ് കോട്ട അർണാല കോട്ട
ചിമാമണ്ട എൻഗോസി അഡിച്ചി ഇംഗ്ലീഷ് വിലാസം https://ml.wikipedia.org/wiki/Chimamanda_Ngozi_Adichie Chimamanda Ngozi Adichie talks about The Thing Around Your Neck on Bookbits radio
നോവലുകൾ, ചെറുകഥകൾ, നോൺ ഫിക്ഷൻ എന്നിവ ഉൾപ്പെടുന്ന രചനകൾ നടത്തിയ ഒരു നൈജീരിയൻ എഴുത്തുകാരിയാണ് ചിമാമണ്ട എൻഗോസി അഡിച്ചി (ജനനം: 15 സെപ്റ്റംബർ 1977) ദി ടൈംസ് ലിറ്റററി സപ്ലിമെന്റിൽ അവളെ "വിമർശക പ്രശംസ നേടിയ യുവ ആംഗ്ലോഫോൺ രചയിതാക്കളുടെ [ഇത്] ഒരു പുതിയ തലമുറ വായനക്കാരെ ആഫ്രിക്കൻ സാഹിത്യത്തിലേക്ക് ആകർഷിക്കുന്നതിൽ വിജയിക്കുന്ന" "ഏറ്റവും പ്രമുഖ" എന്ന് വിശേഷിപ്പിക്കപ്പെട്ടു.
ഒരു ഫെമിനിസ്റ്റ്, ആയ അഡിച്ചി, പർപ്പിൾ ഹൈബിസ്കസ് (2003), ഹാഫ് ഓഫ് എ യെല്ലോ സൺ (2006), അമേരിക്കാന (2013), എന്നീ നോവലുകളും ദി തിംഗ് എറൗണ്ട് യുവർ നെക്ക് (2009) എന്ന ചെറുകഥാ സമാഹാരം, വി ഷുഡ് ആൾ ബി ഫെമിനിസ്റ്റ് (2014) എന്ന പുസ്തക ദൈർഘ്യമുള്ള ലേഖനം എന്നിവ എഴുതിയിട്ടുണ്ട്.
അവളുടെ ഏറ്റവും പുതിയ പുസ്തകങ്ങൾ ഡിയർ ഇജ്യാവെലെ, അല്ലെങ്കിൽ എ ഫെമിനിസ്റ്റ് മാനിഫെസ്റ്റോ ഇൻ പതിനഞ്ച് നിർദ്ദേശങ്ങൾ (2017), സിക്കോറ (2020), നോട്ട്സ് ഓൺ ഗ്രീഫ് (2021) എന്നിവയാണ്.
2008-ൽ, അവൾക്ക് മക്ആർതർ ജീനിയസ് ഗ്രാന്റ് ലഭിച്ചു.
നൈജീരിയയിലെ എനുഗു നഗരത്തിലാണ് അഡിച്ചി ജനിച്ചത്, എനുഗു സ്റ്റേറ്റിലെ യൂണിവേഴ്സിറ്റി പട്ടണമായ എൻ‌സുക്കയിലെ ഒരു ഇഗ്ബോ കുടുംബത്തിലെ ആറ് മക്കളിൽ അഞ്ചാമനായി വളർന്നു.
അവർ വളർന്നുവരുന്ന സമയത്ത്, അവരുടെ പിതാവ് ജെയിംസ് നൊവൊയി അഡിച്ചി നൈജീരിയ സർവകലാശാലയിൽ സ്ഥിതിവിവരക്കണക്ക് പ്രൊഫസറായി ജോലി നോക്കിയിരുന്നു.
അമ്മ ഗ്രേസ് ഇഫിയോമയാണ് സർവകലാശാലയിലെ ആദ്യത്തെ വനിതാ രജിസ്ട്രാർ ആയിരുന്നു.
നൈജീരിയൻ ആഭ്യന്തരയുദ്ധത്തിൽ കുടുംബത്തിനും മാതൃപിതാക്കന്മാർക്കും എല്ലാം നഷ്ടപ്പെട്ടു.
അവരുടെ കുടുംബത്തിന്റെ പൂർവ്വിക ഗ്രാമം അനാംബ്ര സ്റ്റേറ്റിലെ അബ്ബയിലാണ്.
അഡിച്ചി 1997-ൽ ഒരു കവിതാസമാഹാരവും (തീരുമാനങ്ങൾ) ഒരു നാടകവും (ബിയാഫ്രയുടെ പ്രണയത്തിനായി) 1998-ൽ അമാൻഡ എൻ. ആദിച്ചി എന്ന പേര് ഉപയോഗിച്ച് പ്രസിദ്ധീകരിച്ചു.
അവളുടെ "മൈ മദർ, ദി ക്രേസി ആഫ്രിക്കൻ" എന്ന ചെറുകഥ, കണക്റ്റിക്കട്ടിൽ താമസിക്കുന്ന കോളേജ് സീനിയറായിരുന്ന അഡിച്ചി, പരസ്പര വിരുദ്ധമായ രണ്ട് സംസ്കാരങ്ങളെ ഒരു വ്യക്തി അഭിമുഖീകരിക്കുമ്പോൾ ഉണ്ടാകുന്ന പ്രശ്നങ്ങളെ ചർച്ച ചെയ്യുന്നു.
അവലംബം Citations കൂടുതൽ വായനയ്ക്ക് Ernest N. Emenyonu (ed.), A Companion to Chimamanda Ngozi Adichie , James Currey/Boydell and Brewer, 2017, ISBN 978-1847011633 Ojo, Akinleye Ayinuola.
Discursive Construction of Sexuality and Sexual Orientations in Chimamanda Adichie's Americanah .
Ibadan Journal of English Studies 7 (2018): 543-560-224.
പുറംകണ്ണികൾ Chimamanda Ngozi Adichie എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Unofficial website via Daria Tunca , English Department, University of Liège .
ചിമാമണ്ട എൻഗോസി അഡിച്ചി at TED Chimamanda Ngozi Adichie: Commonwealth Lecture 2012 യൂട്യൂബിൽ .
16 March 2012.
ചിമ്ന
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ചിമ്ന.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ചിമ്ന സ്ഥിതിചെയ്യുന്നത്.
ചിമ്ന വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ചിമ്ന ൽ 434 വീടുകൾ ഉണ്ട്.
ആകെ ജനസംഖ്യ 2109 ആണ്.
ഇതിൽ 1068 പുരുഷന്മാരും 1041 സ്ത്രീകളും ഉൾപ്പെടുന്നു.
ചിമ്ന ലെ സാക്ഷരതാ നിരക്ക് 77.9 ശതമാനമാണ്.
ചിമ്ന ലെ 6 വയസ്സിനു താഴെയുള്ള കുട്ടികളുടെ എണ്ണം 216 ആണ്.
ഇത് ചിമ്ന ലെ ആകെ ജനസംഖ്യയുടെ 10.24 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 716 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 518 പുരുഷന്മാരും 198 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 94.41 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 59.08 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ചിമ്ന ലെ 805  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 434 - - ജനസംഖ്യ 2109 1068 1041 കുട്ടികൾ (0-6) 216 111 105 പട്ടികജാതി 805 404 401 സാക്ഷരത 77.9 % 54.29 % 45.71 % ആകെ ജോലിക്കാർ 716 518 198 ജീവിതവരുമാനമുള്ള ജോലിക്കാർ 676 486 190 താത്കാലിക തൊഴിലെടുക്കുന്നവർ 423 243 180 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ടോറസ് ഒരു വൃത്തത്തിന്റെ പ്രദക്ഷിണം മൂലം ഉണ്ടായ ഒരു ടോറസ് പ്രദക്ഷിണത്തിന്റെ അച്ചുതണ്ടിൽ നിന്നുള്ള ദൂരം കുറയുന്തോറും ടോറസിന്റെ രൂപം മാറുകയും ഒരു ഘട്ടമെത്തുമ്പോൾ ഗോളമായി രൂപപ്പെടുകയും ചെയ്യുന്നു.
ചുവപ്പ് വൃത്തത്തിന്റെ മജന്ത വൃത്തത്തിലൂടെയുള്ള പ്രദക്ഷിണം വഴിയുണ്ടായ ടോറസ്.
ഒരു വൃത്തം അതേ പ്രതലത്തിൽ തന്നെയുള്ള ഒരു അച്ചുതണ്ടിൽ പ്രദക്ഷിണം ചെയ്യുമ്പോൾ ഉണ്ടാവുന്ന ഒരു ത്രിമാന ജ്യാമിതീയ രൂപമാണ് ടോറസ് .
സാങ്കേതികമായി നോക്കുമ്പോൾ ടോറസുകൾക്ക് ഉപരിതലം മാത്രമേ ഉണ്ടാകൂ.
ഘനം ഇല്ല.
പ്രദക്ഷിണത്തിന്റെ അച്ചുതണ്ട് വൃത്തോപരിതലത്തിൽ നിന്ന് മാറിയാണെങ്കിൽ ടോറസുകൾക്ക് ഒരു വളയത്തിന്റെ രൂപമായിരിക്കും ഉണ്ടാവുക.
അച്ചുതണ്ട് ഉപരിതലത്തെ സ്പർശിക്കുകയാണെങ്കിൽ കൊമ്പിന്റെ ആകൃതിയായിരിക്കും ടോറസിന്റേത്.
വൃത്തോപരിതലത്തെ മുറിച്ചാണ് അച്ചുതണ്ട് ഉള്ളതെങ്കിൽ അതൊരു സ്പിന്റിൽ ടോറസ് എന്നറിയപ്പെടുന്നു.
വൃത്തകേന്ദ്രത്തിലൂടെ അച്ചുതണ്ട് കടന്നുപോവുകയാണെങ്കിൽ അതൊരു ടോറസല്ലാതായി മാറുകയും ഗോളമായി രൂപപ്പെടുകയും ചെയ്യും.
പൊള്ളയായ ഉള്ള്
ഉള്ള് പൊള്ളയായിരിക്കുമെന്നതാണ് ടോറസിന്റെ പ്രത്യേകത.
ഉപരിതലം മാത്രമേ ടോറസിന് ഉണ്ടാകൂ, എന്നാൽ പ്രായോഗികമായി ഇത് സാധ്യമല്ലാത്തത് കൊണ്ട് ട്യൂബുകൾക്കും മറ്റും ഒരു ചെറിയ കട്ടി ഉണ്ടായിരിക്കും.
സോളിഡ് ടോറസ് ടോറസിൽ നിന്നും വ്യതിരിക്തമാകുന്നത് അതിന്റെ ഉള്ളടക്കം അനുസരിച്ചാണ്.
ഉള്ള് നിറഞ്ഞ ടോറസ് ആണ് സോളിഡ് ടോറസ് .
സോളിഡ് ടോറസിന് ഉദാഹരണമാണ് ഡോനട്ട്.
ടോറസ് എന്ന് പറയുമ്പോൾ സാധാരണയായി സോളിഡ് ടോറസ് ഉദ്ദേശിക്കപ്പെടാറില്ല.
നിത്യജീവിതത്തിൽ
നീന്തലിന് ഉപയോഗിക്കുന്ന ട്യൂബ്, വാഹനങ്ങളുടെ ടയർ ട്യൂബുകൾ എന്നിവ നമ്മുടെ നിത്യജീവിതത്തിൽ കാണപ്പെടുന്ന ടോറസുകളിൽ പെടുന്നു.
കണ്ണടച്ചില്ലുകൾ ടോറസിന്റെ സിദ്ധാന്തമുപയോഗിച്ചാണ് നിർമ്മിക്കാറുള്ളത്.
ടോയ് സ്റ്റോറി 3 ഇംഗ്ലീഷ് വിലാസം https://ml.wikipedia.org/wiki/Toy_Story_3 വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
2010 -ൽ പുറത്തിറങ്ങിയ ഒരു അമേരിക്കൻ 3ഡി കമ്പ്യൂട്ടർ അനിമേഷൻ ചിത്രവും, പിക്സാറിന്റെ ടോയ് സ്റ്റോറി ചലച്ചിത്ര പരമ്പരയിലെ മൂന്നാം ഭാഗവുമാണ് ടോയ് സ്റ്റോറി 3 .
പിക്സാർ അനിമേഷൻ സ്റ്റുഡിയോസ് നിർമ്മാണം നിർവഹിച്ച ചിത്രം വിതരണം ചെയ്തത് വാൾട്ട് ഡിസ്നി പിക്ചർസ്‌ ആയിരുന്നു.
ലീ ഉൻക്രിച്ച് സംവിധാനവും മൈക്കിൾ ആർന്ട് തിരക്കഥയും രചിച്ചു.
ഡിസ്നി ഡിജിറ്റൽ 3ഡി, റിയൽ ഡി, ഐമാക്സ് 3ഡി എന്നീ പതിപ്പുകളിൽ ചിത്രം ലോകമെമ്പാടും പ്രദർശനത്തിനെത്തി.
ഡോൾബി സറൗണ്ട് 7.1 ശബ്ദ സംവിധാനം ആദ്യമായി ഉപയോഗിച്ച ചിത്രമാണ് ടോയ് സ്റ്റോറി 3.
തങ്ങളുടെ ഉടമസ്ഥനായ ആൻഡി, കോളേജിൽ പോകാൻ തയ്യാറെടുക്കുന്നതോടെ ഭാവി അനിശ്ചിതത്തിലായ, പാവകളായ വുഡ്ഡി, ബസ്സ് ലൈറ്റിയർ, അവരുടെ മറ്റു സുഹൃത്തുക്കൾ എന്നിവരുടെ കഥയാണ് ടോയ് സ്റ്റോറി 3.
ചിത്രത്തിൽ ടോം ഹാങ്ക്സ് , ജോവാൻ കുസെക്, ഡോൺ റിക്കിൾസ്, വാലസ് ഷോൺ, ജോൺ റാറ്റ്സെൻബർഗർ, എസ്റ്റൽ ഹാരിസ്, ജോഡി ബെൻസൺ, ജോൺ മൊറിസ് തുടങ്ങിയ വിപുലമായ താരനിര അണിനിരന്നു.
2009 -ൽ പുറത്തിറങ്ങിയ അപ്പ് എന്ന ചിത്രത്തിന് ശേഷം മികച്ച ചിത്രത്തിനുള്ള അക്കാദമി അവാർഡ് നാമനിർദ്ദേശം ലഭിക്കുന്ന രണ്ടാമത്തെ പിക്സാർ ചിത്രമാണ് ടോയ് സ്റ്റോറി 3.
അത് കൂടാതെ, തിരക്കഥ, സൗണ്ട് എഡിറ്റിങ്, മികച്ച അനിമേഷൻ ചിത്രം, ഗാനം എന്നിവയ്ക്കും നാമനിർദ്ദേശം ലഭിച്ചു.
ലോകമെമ്പാടും ആയിരം കോടി ഡോളർ വരുമാനം ടോയ് സ്റ്റോറി 3 നേടി.
അനിമേഷൻ ചിത്രങ്ങളുടെ ഗണത്തിൽ ചരിത്രത്തിൽ ഏറ്റവും വരുമാനം നേടുന്ന മൂന്നാമത് ചിത്രവും, ആയിരം കോടി ഡോളർ ടിക്കറ്റ് വില്പ്പനയിലൂടെ മാത്രം നേടുന്ന ആദ്യ അനിമേഷൻ ചിത്രവുമാണ്.
ചിത്രത്തിന്റെ തുടർച്ചയായ ടോയ് സ്റ്റോറി 4 എന്ന ചിത്രം ജൂൺ 15, 2018 -ന് പുറത്തുവരും.
അവലംബം പുറം കണ്ണികൾ Toy Story 3 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് ഡിസ്‌നി വെബ്‌സൈറ്റിൽ ഔദ്യോഗിക വെബ്സൈറ്റ് പിക്സാർ വെബ്‌സൈറ്റിൽ Production notes Toy Story 3 ഇന്റർനെറ്റ് മൂവി ഡാറ്റാബേസിൽ ടിസിഎം മുവീ ഡാറ്റാബേസിൽ നിന്ന് Toy Story 3 Toy Story 3 at the Big Cartoon DataBase റോട്ടൻ ടൊമാറ്റോസിൽ നിന്ന് Toy Story 3 മെറ്റാക്രിട്ടിക്കിൽ നിന്ന് Toy Story 3 ബോക്സ് ഓഫീസ് മോജോയിൽ നിന്ന് Toy Story 3
ടോയോഹിരോ അകിയാമ
1990 ൽ സോവിയറ്റ് സോയുസ് ബഹിരാകാശവാഹനത്തിൽ മിർ ബഹിരാകാശ നിലയത്തിലേക്ക് പുറപ്പെട്ട ഒരു ജാപ്പനീസ് മാധ്യമപ്രവർത്തകനാണ് ടോയോഹിരോ അകിയാമ (ജ: ജൂലൈ 22, 1942).
ബഹിരാകാശത്തെത്തിയ ആദ്യത്തെ ജപ്പാൻ പൗരനുമാണ് അകിയാമ .
ബഹിരാകാശത്തെ മാധ്യമപ്രവർത്തകൻ എന്നു ഇദ്ദേഹത്തെ വിശേഷിപ്പിയ്ക്കുന്നു.
ടോക്കിയോയിലെ മിറ്റാക്കയിലുള്ള ഇന്റർനാഷണൽ ക്രിസ്റ്റ്യൻ യൂണിവേഴ്സിറ്റിയിൽ അക്കാദമിയിൽ നിന്നും ബിരുദം.
തുടർന്ന് 1966 മുതൽ
ടോക്കിയോ ബ്രോഡ്കാസ്റ്റിംഗ് സിസ്റ്റത്തിൽ (ടി.ബി.എസ്) പത്രപ്രവർത്തകനായി.1967 മുതൽ 1971 വരെ ബ്രിട്ടീഷ് ബ്രോഡ്കാസ്റ്റിങ് കോർപ്പറേഷൻ വേൾഡ് സർവീസിൽ പ്രവർത്തിച്ചു.
1984 മുതൽ 1988 വരെ അകിയാമ വാഷിംഗ്ടൺ ഡി.സിയിൽ ടിബിഎസിന്റെ പ്രധാന ലേഖകനായിരുന്നു.
ആഗസ്റ്റ് 1989 ൽ ടിബിഎസും സോവിയറ്റ് യൂണിയ നും തമ്മിലുണ്ടാക്കിയ ഒരു കരാർ പ്രകാരം അകിയാമ ബഹിരാകാശയാത്രാപരിശീലനത്തിനായി തിരഞ്ഞെടുക്കപ്പെട്ടു.
ചരിത്രത്തിൽ ആദ്യമായി വാണിജ്യോദ്ദേശത്തോടെ സംഘടിപ്പിച്ച ഒരു ബഹിരാകാശപര്യടനമായിരുന്നു ഇത് .
163 ടിബിഎസ് ജീവനക്കാരിൽ നിന്നും അകിയാമയും ഛായാഗ്രാഹകയായ  റയ്കോ കികുചിയും രണ്ട് അന്തിമ സ്ഥാനാർത്ഥികളായി തിരഞ്ഞെടുക്കപ്പെട്ടു.
വിക്ഷേപണത്തിനു ഒരു ആഴ്ച മുൻപ് കികുച്ചി അപ്പൻഡിസൈറ്റിസ് രോഗബാധ കാരണം അയോഗ്യയായപ്പോൾ അന്തിമഘട്ടത്തിൽ അകിയാമയെ യാത്രയ്ക്ക് തെരെഞ്ഞെടുക്കുകയായിരുന്നു.
ബഹിരാകാശത്ത്
1990 ഡിസംബർ 2 ന് മിർ ബഹിരാകാശ കേന്ദ്രത്തിലേക്ക് വിക്ഷേപിയ്ക്കപ്പെട്ട സോയുസ് ടി -11 ദൗത്യപേടകത്തിൽ അകിയാമ മിഷൻ കമാൻഡർ വിക്ടർ അഫ്നാസ്യേവ്, എൻജിനീയർ മൂസ മാനറോവ് എന്നിവരോടൊപ്പം പ്രവർത്തിച്ചു.
മിറിൽ തങ്ങുന്ന വേളയിൽ എല്ലാ ദിവസവും തത്സമയ റിപ്പോർട്ടുകൾ അകിയാമ തയ്യാറാക്കി അവതരിപ്പിച്ചു.
ടോറസ് മലനിരകൾ
തെക്കൻ തുർക്കിയിൽ സ്ഥിതിചെയ്യുന്ന മലനിരകളാണു ടോറസ് മലനിരകൾ ( Taurus Mountains Turkish : Toros Dağları ).
തുർക്കിയുടെ തെക്കുഭാഗത്തുള്ള മെഡിറ്ററേനിയൻ പ്രദേശത്തെ മദ്ധ്യഭാഗത്തുള്ള അനറ്റോളിയയിൽനിന്നും (ഏഷ്യാമൈനർ) വേർതിരിക്കുന്നത് ടോറസ് മലനിരകൾ ആകുന്നു.
ഈ മലനിരകളെ പടിഞ്ഞാറുനിന്നും കിഴക്കോട്ട് മൂന്നു നിരകളായി വേർതിരിക്കാം പടിഞ്ഞാറൻ ടോറസ് മലനിരകൾ ( Western Taurus Batı Toroslar) അക്ദഗ്ലർ മലനിരകൾ ( Akdağlar, the Bey Mountains), കത്രാനിക് മലനിരകൾ (Katrancık Mountain), ഗേയിക് മല (Geyik Mountain) മധ്യ ടോറസ് മലനിരകൾ ( Central Taurus Orta Toroslar) അക്സാലി മലനിരകൾ (Akçalı Mountains, ബോൾകാർ , ആന്റീടാറസ് , തഹ്താലി , അലാഡഗാർ മല(Aladaglar Mountain) തെക്കൻ ടോറസ് ( Southeastern Taurus Güneydoğu Toroslar) നുർഹാക് മലനിരകൾ (Nurhak Mountains), മലടായ മലനിരകൾ (Malatya Mountains), മാഡൻ മലനിരകൾ (Maden Mountains), ഗെങ്ക് മലനിരകൾ (Genç Mountains), ബിറ്റ്ലിസ് മലനിരകൾ (Bitlis Mountains) ചരിത്രം പ്രാചീന ചരിത്രം, റോമൻ കാലഘട്ടം
പുരാതന മദ്ധ്യപൂർവ്വേഷ്യയിൽ കാലാസ്ഥാദേവന്മാരുടെ പ്രതീകമായിരുന്നു കാള, അതിനാൽ പർവതങ്ങളുടെ പേര് കാള എന്നർഥം വരുന്ന ടോറസ് എന്നായിത്തീർന്നത്.
ഈ പ്രദേശത്ത് പുരാതന കാലാസ്ഥാദേവന്മാരുടെ ക്ഷേത്രങ്ങൾ നിലനിന്നിരുന്നു.
ഒന്നാം ലോകമഹായുദ്ധസമയത്ത് ,  ടോറസ് പർവതനിരകളിലൂടെയുള്ള ജർമ്മൻ, ടർക്കിഷ് റെയിൽവേ സഖ്യകക്ഷികളുടെ പ്രധാന തന്ത്രപരമായ ലക്ഷ്യങ്ങളിൽ ഒന്നായിരുന്നു.
ആർമിസ്റ്റിസിലെ സഖ്യകക്ഷികൾക്ക് കീഴടങ്ങിയത് ഓട്ടോമൻ സാമ്രാജ്യത്തിനെതിരായ ശത്രുത അവസാനിപ്പിച്ചു
ടോയ് സ്റ്റോറി 2
പിക്സാർ അനിമേഷൻ സ്റ്റുഡിയോസ് നിർമിച്ചു വാൾട്ട് ഡിസ്നി പിക്ചർസ്‌ വിതരണം നിർവ്വഹിച്ചു 1999-ൽ റിലീസ് ചെയ്ത ഒരു അമേരിക്കൻ അനിമേഷൻ ചിത്രമാണ് ടോയ് സ്റ്റോറി 2 .
ജോൺ ലാസ്സെറ്റർ സംവിധാനം ചെയ്ത ഈ ചിത്രത്തിന്റെ സഹസംവിധാനം നിർവഹിച്ചത് ലീ ഉൺക്രിച്ച്, ആഷ് ബ്രണ്ണൻ എന്നിവരാണ്.
1995 -ൽ പുറത്തിറങ്ങിയ ടോയ് സ്റ്റോറി എന്ന ചിത്രത്തിന്റെ രണ്ടാം ഭാഗമാണ് ടോയ് സ്റ്റോറി 2.
മുഖ്യകഥാപാത്രമായ വുഡി എന്ന പാവയെ ഒരു മോഷ്ടാവിൽ നിന്ന് രക്ഷിക്കാൻ സുഹൃത്തായ ബസ്സ് ലൈറ്റിയറും മറ്റ് സുഹൃത്തുക്കളും നടത്തുന്ന ശ്രമമാണ് ചിത്രത്തിന്റെ ഇതിവൃത്തം.
ആദ്യ ചിത്രത്തിലെ പല കഥാപാത്രങ്ങൾക്കും പുറമെ പുതിയ പല കഥാപാത്രങ്ങളും ഈ ചിത്രത്തിൽ പ്രത്യക്ഷപ്പെടുന്നു.
ടോയ് സ്റ്റോറി 2 ഒരു ഡയറക്റ്റ്-ടു-വീഡിയോ ചിത്രമായി പുറത്തിറക്കാനാണ് ഡിസ്നി ആദ്യം പരിപാടിയിട്ടിരുന്നത്.
പിക്സാറിന്റെ മുഖ്യജീവനക്കാർ മിക്കവരും എ ബഗ്‌സ് ലൈഫിന്റെ നിർമ്മാണത്തിൽ വ്യാപൃതരായിരുന്നതിനാൽ മറ്റൊരു കെട്ടിടത്തിൽ ചെറിയ രീതിയിൽ ആണ് ചിത്രത്തിന്റെ പ്രവർത്തനം ആരംഭിച്ചത്.
ചിത്രത്തിന്റെ പുരോഗതിയിൽ പ്രതീക്ഷ തോന്നിയ ഡിസ്നി പിന്നീട് തിയേറ്റർ റിലീസ് ആയി ഉയർത്തി.
പക്ഷെ പിക്സാർ ചിത്രത്തിന്റെ നിലവാരത്തിൽ തൃപ്തരായിരുന്നില്ല.
തുടർന്ന് ലാസ്സെറ്ററും സംഘവും ഒരാഴ്ചകൊണ്ട് മുഴുവൻ കഥയും തിരുത്തിയെഴുതി.
മിക്ക പിക്സാർ ചിത്രങ്ങളും വർഷങ്ങൾ എടുത്താണ് പൂർത്തിയാക്കുന്നതെങ്കിലും നേരത്തെ നിശ്ചയിച്ച റിലീസ് തീയതി മാറ്റാൻ നിർവാഹമില്ല.
അതിനാൽ ടോയ് സ്റ്റോറി 2 -ന്റെ നിർമ്മാണം ഒമ്പത് മാസംകൊണ്ട് തീർക്കേണ്ടിവന്നു.
നിർമ്മാണവേളയിൽ ഉണ്ടായ പ്രതിസന്ധികൾ തരണം ചെയ്ത് നവംബർ 1999 -ൽ ടോയ് സ്റ്റോറി 2 പ്രദർശനത്തിനെത്തി.
ബോക്സ് ഓഫീസിൽ വൻവിജയം നേടിയ ചിത്രം 450 ദശലക്ഷം ഡോളർ വരുമാനം നേടി.
ആദ്യ ചിത്രത്തെക്കാൾ മികച്ച രണ്ടാം ഭാഗം എന്നനിലയിൽ ആണ് നിരൂപകർ ചിത്രത്തെ കണക്കാക്കുന്നത് മാത്രമല്ല,  എക്കാലവും മികച്ച അനിമേഷൻ ചിത്രങ്ങളുടെ പട്ടികയിൽ എല്ലാം ഇടം കാണാറുമുണ്ട്.
ചിത്രം പുറത്തിറങ്ങി പത്ത് വർഷത്തിനുശേഷം 2009 -ൽ 3ഡിയിൽ വീണ്ടും റിലീസ് ചെയ്തു.
മൂന്നാം ഭാഗമായ ടോയ് സ്റ്റോറി 3 2010 -ൽ പുറത്തിറങ്ങി.
ജീവശാസ്ത്രം ഇംഗ്ലീഷ് വിലാസം https://ml.wikipedia.org/wiki/Biology Biology deals with the study of life and organisms .
top: E. coli bacteria and gazelle bottom: Goliath beetle and tree fern ജീവശാസ്ത്രം ചരിത്രം Outline Glossary Index Category കവാടം ക സ തി Animalia -  Bos primigenius taurus Planta - Triticum Fungi - Morchella esculenta Stramenopila/Chromista - Fucus serratus Bacteria - Gemmatimonas aurantiaca (- = 1 Micrometer) Archaea - Halobacteria Virus - Gamma phage
ജീവനെക്കുറിച്ചും ജീവികളെക്കുറിച്ചും പ്രതിപാദിക്കുന്ന ശാസ്ത്രശാഖയാണ് ജീവശാസ്ത്രം .
ഇംഗ്ലീഷിൽ ബയോളജി (Biology) എന്നറിയപ്പെടുന്നു.
ജീവികളുടെ ഘടന, ധർമ്മം, വളർച്ച, ഉത്ഭവം, പരിണാമം , വർഗീകരണം തുടങ്ങിയ കാര്യങ്ങൾ ജീവശാസ്ത്രത്തിന്റെ പരിധിയിൽ വരുന്നു.
വിവിധ ഉപവർഗ്ഗങ്ങളും വിഷയങ്ങളും അടങ്ങുന്ന ഒരു ബൃഹദ്ശാഖയാണ് ജീവശാസ്ത്രം.
ഏറ്റവും സൂക്ഷ്മജീവി മുതൽ തിമിംഗിലങ്ങൾ വരെയുള്ള എല്ലാ ജന്തുക്കളിലും സെക്വയ വരെയുള്ള സസ്യങ്ങളിലും ജീവന്റെ തുടിപ്പുകൾ ഏകദേശം ഒരേ പ്രകാരത്തിൽ കാണപ്പെടുന്നു.
ഈ ജൈവഅടിസ്ഥാനം അവ പ്രകടിപ്പിക്കുന്നത് നിരന്തരമായി ജീവകോശങ്ങളിൽ നടക്കുന്ന ഉപാപചയപ്രവർത്തനങ്ങളിലൂടെയാണ്.
അതിനാൽ ജീവന്റെ അടയാളമായി ഉപാപചയപ്രവർത്തനങ്ങളെ കണക്കാക്കുന്നുണ്ട്.
ഇത്തരം അടിസ്ഥാനസ്വഭാവവിശേഷതകൾ നിലനിർത്തിക്കൊണ്ടുതന്നെ ജീവികൾ കാലത്തിനും സ്ഥലത്തിനും അനുകൂലനപ്പെട്ട് പരിണമിക്കുകയും നിലനിൽക്കുകയും നശിക്കുകയും ചെയ്യുന്നു.
ഉൽപ്പരിവർത്തനം പോലെയുള്ള ക്രോമസോം - ജീൻ ആകസ്മികവ്യതിയാനങ്ങൾ, ഒറ്റപ്പെടൽ എന്നിവ വഴി പുതിയ ഉപവർഗ്ഗങ്ങൾ രൂപപ്പെടുന്നു.
ഓരോ ജീവിയും പരസ്പരാശ്രയത്തിലൂടെയും പരിസ്ഥിതിയോട് സമരസപ്പെട്ടും ജീവിക്കുന്നു.
ചില ജീവിവർഗ്ഗങ്ങൾ മറ്റുള്ളവയ്ക്കുമേൽ ആത്യന്തികമായി അധീശത്വം നേടുന്നതുവഴി ചിലയിനങ്ങളുടെ വംശനാശവും ആവാസവ്യവസ്ഥയുടെ ശോഷണവും നടക്കുന്നു.
ആധീശത്വത്തിലൂടെ ജീവന്റെ നിയന്താവായി മനുഷ്യൻ മാറുന്നു.
എങ്കിലും മഹാമാരികൾക്കുമുൻപിൽ അവൻ നിരായുധനാകുന്നു.
ഇങ്ങനെ ആദിമകോശത്തിൽ നിന്ന് ഇന്നത്തെ ജൈവസമ്പന്നത രൂപപ്പെട്ടതും ഈ പ്രക്രിയയിൽ അനിവാര്യമായി കാണപ്പെട്ട ജീവധർമ്മങ്ങളും അവയുടെ പാരമ്പര്യകൈമാറ്റവും പഠിക്കുന്ന അതിബൃഹത്തായ ശാസ്ത്രശാഖയാണ് ജീവശാസ്ത്രം.
ജീവൻ എന്നർഥമുള്ള ബയോസ് എന്ന ഗ്രീക്ക് പദവും പഠനം എന്നർഥമുള്ള ലോഗോസ് എന്ന ഗ്രീക്ക് പദവും ചേർന്നാണ് ബയോളജി എന്ന പദം ഉണ്ടായിരിക്കുന്നത്.
ബയോ(βίος) ലോജിയ(-λογία) എന്നീ ഗ്രീക്കു പദങ്ങൾ ചേർന്നാണു ബയോളജി എന്ന പദം ഉണ്ടായത്.
മലയാളത്തിൽ ജീവശാസ്ത്രം എന്നാണീ പദം വിഅർത്തനം ചെയ്തിരിക്കുന്നത്.
1736 ൽ ലിന്നയുസ് തന്റെ ബിബ്ലിയോതെക്ക ബൊട്ടാണിക്ക എന്ന കൃതിയിൽ ഈ പദത്തിന്റെ ലാറ്റിൻ രൂപമായ ബയൊലോജി എന്ന് ആദ്യമായി ഉപയോഗിച്ചതായി കാണുന്നു.
മിഷേൽ ക്രിസ്റ്റോഫ് ഹാനോവ് ഈ പദം വീണ്ടും തന്റെ കൃതിയായ ഫിലൊസൊഫിയേ നച്ചുറാലിസ് സൈവി ഫിസിക്കെ യിൽ ഉപയോഗിച്ചു.
ജെർമനിയിൽ ഈ പദം 1771ലാണുപയോഗിക്കാൻ തുടങ്ങിയത്.
മനുഷ്യന്റെ ശാരീർശസ്ത്ര പഠനത്തിലും മട്ടും ഈ പദം 1800ൽ കാൾ ഫെദെരിക്ക് ബർദാഷ് ആണുപയോഗിച്ചത്.
എന്നാൽ ഈ പദത്തെ ആധുനികമായി ഇന്നത്തെ അർത്ഥത്തിൽ ഉപയൊഗിക്കാൻ തുടങ്ങിയതു ഗൊട്ട്ഫ്രയിഡ് റെയിൻഹോൾഡ് ട്രെവിറനസ് ആയിരുന്നു.
ആധുനിക ജീവശാസ്ത്രം താരതമ്യേന അടുത്തകാലത്തുണ്ടായ ശാസ്ത്രശാഖയാണ്.
ഇതുമായി ബന്ധപ്പെട്ട ശാസ്ത്രശാഖകൾ പ്രാചീനകാലം തൊട്ടേ പഠിച്ചുവന്നിരുന്നു.
പുരാതന സംസ്ക്കാരങ്ങളായ മെസപ്പൊട്ടാമിയ , ഈജിപ്ത് , ഇന്ത്യൻ ഉപദ്വീപ്, ചൈന എന്നിവിടങ്ങളിൽ പ്രകൃതിതത്വശാസ്ത്രം പഠിച്ചുവന്നിരുന്നു.
എന്നിരുന്നാലും, ആധുനിക ജീവശാസ്ത്രത്തിന്റെ ഉദ്ഭവവും അതിന്റെ പ്രകൃതിപഠനത്തോടുള്ള സമീപനവും പ്രാചീന ഗ്രീസിൽ വരെയുണ്ടായിരുന്നതായി കാണാം.
ഹിപ്പോക്രാറ്റസിന്റെ (ca. 460 BC – ca. 370 BC) കാലത്തുള്ള മരുന്നുകളെപ്പറ്റിയുള്ള പഠനം ഔപചാരികമായിരുന്നു.
അരിസ്റ്റോട്ടിൽ (384 BC – 322 BC) ആയിരുന്നു ആധുനിക ജീവശാസ്ത്രത്തിന്റെ വികാസത്തിനു കനത്ത സംഭാവന നൽകിയത്.
അദ്ദേഹത്തിന്റെ ജന്തുക്കളുടെ ചരിത്രം (History of Animals) തുടങ്ങിയ ഗ്രന്ഥങ്ങളിൽ അദ്ദേഹം പ്രകൃതിയോടുള്ള തന്റെ ചായ്വു പ്രകടമാക്കുകയും തുടർന്ന് കൂടുതൽ പ്രായോഗികമായ കാഴ്ച്ചപ്പാടുള്ള ജീവശാസ്ത്ര കാരണവും ജീവന്റെ വൈവിധ്യവും വെളിവാക്കുന്ന കൂടുതൽ രചനകൾ നടത്തുകയും ചെയ്തു.
ലൈസിയത്തിലെ അരിസ്റ്റോട്ടിലിന്റെ പിൻ ഗാമിയായ തിയോഫ്രാസ്റ്റസ് സസ്യശാസ്ത്രത്തെക്കുറിച്ച് ഒരു പുസ്തക പരമ്പര തന്നെ എഴുതിയിട്ടുണ്ട്.
മധ്യകാലഘട്ടത്തിൽ പോലും ഈ പുസ്തകങ്ങളുടെ പ്രസക്തി നഷ്ടപ്പെട്ടിരുന്നില്ല.
മധ്യകാലഘട്ടത്തിലെ ഇസ്ലാമിക പണ്ഡിതരായിരുന്ന അൽ-ജാഹിസ്(781–869) , അൽ-ദിനാവരി (828–896) എന്നിവർ ജീവശാസ്ത്രത്തെപ്പറ്റി എഴുതിയിട്ടുണ്ട്.
ജീവശാസ്ത്രം പെട്ടെന്നു വളരാനും വികസിക്കാനും തുടങ്ങിയത് അന്റോൺ വാൻ ല്യൂവെൻഹോക്കിന്റെ സൂക്ഷ്മദർശിനിയുടെ പരിഷ്കരണത്തോടെയാണ്.
ഇതിൽപ്പിന്നീടയിരുന്നു, പണ്ഡിതന്മാർ സൂക്ഷ്മജീവികളേയും ബാക്ടീരിയകളേയും സൂക്ഷ്മജലജീവികളേയും കണ്ടെത്തി സൂക്ഷ്മജീവജാലവൈവിധ്യത്തെപ്പറ്റി മനസ്സിലാക്കിയത്.
ജാൻ സ്വമ്മെർദാമിന്റെ സൂക്ഷ്മപരിശോധന കീടശാസ്ത്രത്തിൽ പുതിയ താത്പര്യമുണ്ടാക്കി.
ഇത് സൂക്ഷ്മ ശസ്ത്രക്രിയയ്ക്കും( dissection) നിറംകോടുക്കുന്ന വിദ്യയ്ക്കും(staining) അടിസ്ഥാനമുണ്ടാക്കി.
സൂക്ഷ്മദർശിനിയുടെ മേഖലയിൽ ഉണ്ടായ പുരോഗതി ജീവശാസ്ത്രചിന്തയിൽ ആഴത്തിലുള്ള മാറ്റമാണുണ്ടാക്കിയത്.
19 ആം നൂറ്റാണ്ടിന്റെ ആദ്യപകുതിയിൽ, കോശത്തിന്റെ പ്രാധാന്യത്തെപ്പറ്റി ഒട്ടനവധി ജീവശാസ്ത്രജ്ഞർ  ചൂണ്ടിക്കാട്ടിയിരുന്നു.
പിന്നീട്, 1838ൽ ഷ്ലീഡനും ഷ്വാനും ഇന്നത്തെ പൊതുധാരണകളായ 1.
ജീവികളുടെ അടിസ്ഥാനഘടകം കോശമാണ് 2.
ഘടകകോശങ്ങൾക്കോരോന്നിനും ജീവന്റെ എല്ലാ സ്വഭാവങ്ങളും കാണും എന്നിവ ഉറപ്പിച്ചു.
പക്ഷെ അവർ 3.
മറ്റു കോശങ്ങൾ വിഭജിച്ചാണു എല്ലാ കോശങ്ങളും ഉണ്ടാകുന്നത് എന്ന വസ്തുതയോടു യോജിച്ചില്ല.
റോബർട്ട് റിമാക്ക് , റുഡോൾഫ് വിർചൗ എന്നിവരാണ് മറ്റു കോശങ്ങൾ വിഭജിച്ചാണു എല്ലാ കോശങ്ങളും ഉണ്ടാകുന്നത് എന്നതു സ്ഥിരീകരിച്ചത്.
അങ്ങനെ, 1860കളോടെ ഈ മൂന്നു അടിസ്ഥാനതത്വങ്ങളും അംഗീകരിച്ചു.
ഇവയെ ചേർത്താണു കോശസിദ്ധാന്തം എന്നു പറയുന്നത്.
Jan Sapp
ഇതിനിടയിൽ, പ്രകൃതിചരിത്രകാരന്മാരുടെ ചിന്ത കേന്ദ്രീകരിച്ചത് വർഗ്ഗീകരണശാസ്ത്രത്തിലായിരുന്നു.
ജീവശാസ്ത്രകാരൻമാർ
ജീവശാസ്ത്രകാരന്മാരെ സസ്യശാസ്ത്രജ്ഞരെന്നും ജന്തുശാസ്ത്രജ്ഞരെന്നും തിരിച്ചിരിക്കുന്നു.
സസ്യശാസ്ത്രജ്ഞർ ജീവശാസ്ത്രശാഖകൾ
താഴെപ്പറയുന്നവയാണു പ്രധാന ജീവശാസ്ത്രശാഖകൾ എയറോ ബയോളജി (Aerobiology )- വായുവിലുള്ള ജൈവകണങ്ങളെക്കുറിച്ചുള്ള പഠനം കൃഷിശാസ്ത്രം (Agriculture )- വിളപരിപാലനത്തെപ്പറ്റിയും മൃഗപരിപാലനത്തെപ്പറ്റിയും പ്രായോഗികമായ പഠനം അനാറ്റമി (Anatomy )- സസ്യങ്ങളിലേയും ജന്തുക്കളിലേയും മനുഷ്യരിൽ പ്രത്യേകിച്ചും, രൂപം, ധർമ്മം, എന്നിവയെപ്പറ്റിയുള്ള പഠനം ഹിസ്റ്റോളജി (Histology ) - കോശങ്ങൾ, കലകൾ എന്നിവയെപ്പറ്റിയുള്ള സൂക്ഷ്മപഠനം.
പ്രപഞ്ചബാഹ്യ ജീവശാസ്ത്രം (Astrobiology )- പ്രപഞ്ചത്തിലുള്ള ജീവന്റെ പരിണാമം, വിതരണം, ഭാവി എന്നിവയെക്കുറിച്ചുള്ള പഠനം.
ജൈവരസതന്ത്രം (Biochemistry )- ജീവനു നിലനിൽക്കാനും പ്രവർത്തിക്കാനും ആഅവശ്യമായ രാസപ്രവർത്തനങ്ങളെപ്പറ്റിയുള്ള കോശതലത്തിലുള്ള പഠനം.
ജൈവഎഞ്ചിനീയറിങ് (Bioengineering )- എഞ്ചിനീയറിങ് വഴിയുള്ള ജീവശാസ്ത്രപഠനം,പ്രത്യേകിച്ചും അറിവു പ്രയോഗത്തിൽ, ജൈവസാങ്കേതികതയുമായി ബന്ധിപ്പിച്ച് ജീവഭൂമിശാസ്ത്രം ( Biogeography)- ജീവജാതികളുടെ (സ്പീഷീസുകൾ) കാലികമായതും സ്ഥലസംബന്ധമായ വിതരണം, ബയോ-ഇൻഫർമാറ്റിക്സ്‌ (Bioinformatics  )- ജനിതകവും മറ്റു ജൈവികമായതുമായ ദത്തങ്ങളുടെ (വിവരങ്ങളുടെ) പഠനത്തിനും ശേഖരണത്തിനും സംഭരണത്തിനും വിവരസങ്കേതികവിദ്യ ഉപയോഗിക്കുന്നതിനു.
ഗണിതജീവശാസ്ത്രം (Biomathematics )- മാതൃകാനിർമ്മാണത്തിലൂന്നിയ ജീവപ്രവർത്തനങ്ങളെപ്പറ്റിയുള്ള ഗണിതപഠനം ജന്തുശാസ്ത്രം ( )- ജന്തുക്കളെപ്പറ്റി പഠിക്കുന്ന ജീവശാസ്ത്രശാഖയാണ് ജന്തുശാസ്ത്രം (ഇംഗ്ലീഷ്: zoology).
ബയോമെക്കാനിക്സ് (Biomechanics )- ഇത് വൈദ്യശാസ്ത്രത്തിന്റെ ഒരു ശാഖയായി കരുതപ്പെടുന്നു.
ജീവനുള്ളവയുടെ യാന്ത്രിക പ്രവർത്തനങ്ങളെപ്പറ്റിയുള്ള പഠനമാണ്.
പ്രത്യേകിച്ച് കൃത്രിമ അവയവങ്ങളുടെ ഉപയോഗം അവയുടെ ഉല്പാദനം ബയോമെഡിക്കൽ റിസർച്ച് (Biomedical research )- ആരോഗ്യത്തെയും രോഗങ്ങളെപ്പറ്റിയുമുള്ള പഠനം ഫാർമക്കോളജി (Pharmacology )- കൃത്രിമ മരുന്നുകളുടെ ഉല്പാദനം, ഉപയോഗം, മരുന്നുകളുടെ ഫലം എന്നിവയെപ്പറ്റിയുള്ള പ്രായോഗിക പഠനം.
സംഗീതജീവശാസ്ത്രം (Biomusicology )- സംഗീതത്തെപ്പറ്റി ജീവശാസ്ത്രപഠനം.
ജീവഭൗതികശാസ്ത്രം ( Biophysics)-  ഭൗതികശാസ്ത്രത്തിലെ പരമ്പരാഗത സിദ്ധാന്തങ്ങളും രീതികളും പ്രയോഗിച്ച്, ജീവത്പ്രക്രിയകളെപ്പറ്റിയുള്ള പഠനം.
ജൈവസാങ്കേതികവിദ്യ (Biotechnology )- ജീവപദാർഥത്തെ ജനിതകമാറ്റങ്ങൾക്കു വിധേയമാക്കാനുള്ള പഠനം.
കൃത്രിമജീവശാസ്ത്രം (Synthetic Biology )- പ്രകൃതിയിലില്ലാത്ത ജൈവപ്രവർത്തനങ്ങൾ കൃത്രിമമായി സൃഷ്ടിക്കാനുള്ള പഠനം.
ജീവശാസ്ത്രത്തെയും എഞ്ചിനീയറിങ്ങിനേയും തമ്മിൽ യോജിപ്പിക്കുന്നതിനുള്ള പഠനം.
ഗൃഹാന്തരജീവശാസ്ത്രം (Building biology )- ഗൃഹാന്തരജീവിതത്തെപ്പറ്റിയുള്ള പഠനം.
(ഗൃഹം- വീട്) കോശജീവശാസ്ത്രം ( Cell biology)- ഒരു പൂർണ്ണ ഘടകമായി കോശത്തെ പഠനവിധേയമാക്കുന്ന ശാസ്ത്രം.
ഒരു ജീവകോശത്തിനകത്തുള്ള തന്മാത്രാ-രാസിക പ്രവത്തനങ്ങളെപ്പറ്റി പഠിക്കുന്നു.
പരിപാലനജീവശാസ്ത്രം (Conservation biology )- വന്യജീവികളെയും വന്യസസ്യജാലങ്ങളെയും ആവാസവ്യവസ്ഥകളെയും സ്വാഭാവിക പരിസ്ഥിതിയെയും പരിരക്ഷിക്കുന്നതിനെയും പുനരുദ്ധരിക്കുന്നതിനെയും പറ്റിയുള്ള പഠനം.
അതിശീതജീവശാസ്ത്രം (Cryobiology)- ജീവികളിൽ സാധാരണയിൽക്കുറഞ്ഞ താപനില ജീവികളിലുണ്ടാക്കുന്ന പ്രതികരണത്തെപ്പറ്റിയുള്ള പഠനം.
വികാസപരിണാമജീവശാസ്ത്രം (Developmental biology)- ഒരു സിക്താണ്ഡത്തിൽ നിന്നും ഒരു മുഴുവൻ ജീവി രൂപപ്പെടുന്നതിന്റെ ഘട്ടങ്ങളെപ്പറ്റിയുള്ള പഠനം.
ഭ്രൂണജീവശാസ്ത്രം ( Embryology)- ഭ്രൂണത്തിന്റെ വളർച്ചയെപ്പറ്റിയുള്ള പഠനം.
(ഗർഭോത്പാദനം മുതൽ ജനനം വരെ) ആവാസ വിജ്ഞാനം ( Ecology)- ജീവികൾ പരസ്പരവും അവയുടെ ചുറ്റുപാടിലുള്ള ജൈവവും അജൈവവുമായ ഘടകങ്ങളുമായി പ്രതിപ്രവർത്തിക്കുന്നതിനെപ്പറ്റിയുള്ള പഠനം.
പരിസരജീവശാസ്ത്രം (Environmental biology )- പ്രകൃതിലോകത്തെ ആകെയോ ഒ പ്രത്യേകിച്ച് മനുഷ്യന്റെ പ്രവർത്തനത്താൽ ബാധിതമായ രു പ്രത്യേക മേഖലയെപ്പറ്റിയോ ഉള്ള പഠനമാാണിത്.
പകർച്ചരോഗജീവശാസ്ത്രം (Epidemiology )- പൊതു ആരോഗ്യത്തെപ്പറ്റിയുള്ള ഗവേഷണത്തിന്റെ പ്രധാന ഘടകഭാഗം, വിവിധ ജനവിഭാഗങ്ങളുടെ ആരോഗ്യത്തെ ബാധിക്കുന്ന ഘടകങ്ങൾ പരിണാമജീവശാസ്ത്രം (Evolutionary biology )- കാലഘട്ടങ്ങളിലൂടെ, സ്പീഷീസുകളുടെ ഉൽഭവത്തേയും തുടർച്ചയേയും കുറിച്ചുള്ള പഠനം.
ജനിതകശാസ്ത്രം (Genetics )- ജീനിനെപ്പറ്റിയും പാരമ്പര്യത്തെപ്പറ്റിയുമുള്ള പഠനം.
എപിജെനെറ്റിക്സ് ( Epigenetics )- രക്തപഠനജീവശാസ്ത്രം ( Hematology)- രക്തത്തെപ്പറ്റിയുള്ള പഠനം.
ഏകീകൃതജീവശാസ്ത്രം (Integrative biology ) സമുദ്രജീവശാസ്ത്രം (Marine biology) സൂക്ഷ്മജീവിജീവശാസ്ത്രം (Microbiology) ജീവശാസ്ത്രശാഖകൾ സസ്യശാസ്ത്രം
അഗ്രോസ്റ്റോളജി, എത്ത്നോബോട്ടണി, പാലിയോബോട്ടണി, പാലിനോളജി, ഫൈറ്റോസോഷ്യോളജി , പോമോളജി , ഫൈറ്റോസോഷ്യോളജി , പാലിയോഎത്ത്നോബോട്ടണി.
ജന്തുക്കളുടെ വർഗ്ഗീകരണം , ശരീരധർമശാസ്ത്രം , വളർച്ച, പരിണാമം , സ്വഭാവസവിശേഷതകൾ തുടങ്ങിയവയെക്കുറിച്ചുള്ള പഠനം.
എത്തോളജി – ജന്തുക്കളുടെ സ്വഭാവ സവിഷേഷതകളെക്കുറുട്ടുള്ള പഠനം പ്രാണിപഠനശാസ്ത്രം – പ്രാണികളെപ്പറ്റിയുള്ള പഠനശാസ്ത്രം Herpetology – ഉരഗങ്ങൾ, ഉഭയജീവികൾഎന്നിവയെക്കുറിച്ചള്ള പഠനശാസ്ത്രം Ichthyology – മത്സ്യങ്ങലെക്കുള്ള പഠനശാസ്ത്രം Mammalogy – സസ്തനികളെക്കുറിച്ചുള്ള  പഠനശാസ്ത്രം Ornithology – പക്ഷികളെക്കുറിച്ചുള്ള പഠനശാസ്ത്രം സൂക്ഷ്മജീവിശാസ്ത്രം
ബാക്ടീരിയോളജി, വൈറോളജി, മൈക്കോളജി.
ആധുനിക ജീവശാസ്ത്രത്തിലെ ഏറ്റവും പ്രധാനപ്പെട്ടവയെന്ന് പറയാവുന്നത് അഞ്ച് ഏകീകരിക്കപ്പെട്ട മൗലിക പ്രത്യക്ഷപ്രമാണങ്ങളാണ്.
ജീവന്റെ അടിസ്ഥാനഘടകം കോശങ്ങളാണ്.
പുതിയ ജന്തുവർഗങ്ങളും, അവയുടെ സവിശേഷസ്വഭാവങ്ങളും പരിണാമഫലമായി രൂപം കൊണ്ടതാണ്.
പാരമ്പര്യത്തിന്റെ അടിസ്ഥാന ഘടകം ജീനുകളാണ്.
സുസ്ഥിരമായ അവസ്ഥ നിലനിർത്തുവാൻ വേണ്ടി ജീവികൾ അവയുടെ ആന്തരികാന്തരീക്ഷത്തെ നിയന്ത്രിച്ചുകൊണ്ടിരിക്കും.
ജീവിവർഗങ്ങൾ ഊർജ്ജം ഉപയോഗിക്കുകയും രൂപാന്തരം വരുത്തുകയും ചെയ്യുന്നു.
ജീവോൽപ്പത്തി
റഷ്യൻ ജൈവരസതന്ത്രജ്ഞനായിരുന്ന അലക്സാണ്ടർ ഐ. ഒപ്പാരിൻ ജീവന്റെ ഉൽപത്തി എന്ന പുസ്തകത്തിന്റെ രചയിതാവാണ്.
ജീവന് രാസപരിണാമപിതൃത്വം കൽപിച്ച ഇദ്ദേഹവും 1957 ജൂലൈയിൽ ഇന്ത്യയിലെത്തി പൗരത്വമെടുത്ത മാർക്സിയൻ ജീവശാസ്ത്രകാരനായ ജെ.ബി.എസ്. ഹാൽഡേനും സ്വതന്ത്രമായി രൂപം നൽകിയ ജീവന്റെ രാസപരിണാമസിദ്ധാന്തത്തെ ഇങ്ങനെ പ്രസ്താവിക്കാം.
ആദിമഭൂമിയുടെ അന്തരീക്ഷത്തിൽ C, H, N, O എന്നിവ ധാരാളമായി ഉണ്ടായിരുന്നു.
എന്നാൽ സ്വതന്ത്രരൂപത്തിൽ ഓക്സിജൻ ഉണ്ടായിരുന്നില്ല.
വളരെക്കാലങ്ങൾക്കുശേഷം ഭൗമാന്തരീക്ഷത്തിൽ H 2 , NH 3 , H 2 O എന്നീ ലളിത അകാർബണികതൻമാത്രകൾ രൂപപ്പെട്ടു.
ഇവയിൽ നിന്ന് ആദിമജൈവികപദാർത്ഥങ്ങളായ CH 4 , HCN എന്നിവ രൂപപ്പെട്ടു.
അന്തരീക്ഷത്തിലെത്തുന്ന അൾട്രാവയലറ്റ് കിരണങ്ങളും അഗ്നിപർവ്വതസ്ഫോടനങ്ങളും ഇടിമിന്നലുമൊക്കെ ഈ രാസപ്രവർത്തനങ്ങൾക്കാവശ്യമായ ഊർജ്ജം നൽകി.
അനേകകാലം നീണ്ടുനിന്ന മഴയോടൊപ്പം ഈ തന്മാത്രകൾ മഴവെള്ളത്തിൽ ലയിച്ച് പുതുതായി രൂപപ്പെട്ട സമുദ്രത്തിലെത്തി.
സമുദ്രജലത്തിൽ കാലക്രമേണ പഞ്ചസാരകളും അമിനോ ആസിഡുകളും ഗ്ലിസറോൾ തന്മാത്രകളും രൂപപ്പെട്ടു.
സമുദ്രജലത്തിൽ രൂപപ്പെട്ട ഈ കാർബണികയൗഗികങ്ങളിൽ നിന്ന് കോ-അസർവേറ്റ് കണങ്ങൾ രൂപപ്പെട്ടു.
ഇവയ്ക്ക് സ്വയം വളരാനും വിഭജിക്കാനുമുള്ള കഴിവുണ്ടായിരുന്നു.
പിന്നീട് ന്യൂക്ലിയോപ്രോട്ടീൻ തന്മാത്രകളുടെ സംയോജനം നടന്ന് തന്മാത്രാരൂപവൽക്കരണത്തിനും വിഭജനത്തിനും ഉൽപ്പരിവർത്തനത്തിനും അനുകൂലനത്തിലും കഴിവുള്ള ഇയോബയോണ്ടുകൾ രൂപപ്പെട്ടു.
ഇവയാണ് കാലക്രമേണ പ്രോകാരിയോട്ടുകളും യൂക്കാരിയോട്ടുകളുമായി പരിണമിച്ചുവന്നത്.
ജീവികളുടെ വർഗ്ഗീകരണം
ഒരു സ്പീഷീസ് വളരെ വിപുലമാണെങ്കിൽ അതിനെ സബ്സ്പീഷീസുകളായി യ്ഹിരിക്കാവുന്നതാണു.
ഇങ്ങനെ വരുമ്പോൾ അവയ്ക് നാമകരണം നടത്താൻ ത്രിനാമകരണം ഉപയോഗിക്കുന്നു.
ഉദാഹരണമായി സിംഹം , കടുവ , പുള്ളിപ്പുലി എന്നിവയെ മുഴുവൻ ഉൾക്കൊള്ളുന്ന ഫാമിലിയാണ് ഫെലിഡേ.
ഇതിനുതൊട്ടുമുകളിൽ മാഗ്നോർഡർ, സൂപ്പർ ഓർഡർ, ഗ്രാൻഡ് ഓർഡർ, മിർ ഓർഡർ എന്നും തൊട്ടുതാഴെയായി സബ്‌ഓർഡർ, ഇൻഫ്രാഓർഡർ, പാർവോർഡർ എന്നുമുള്ള വിഭാഗങ്ങൾ ലനിൽക്കുന്നുണ്ട്.
ഫംഗസ് , ബാക്ടീരിയ ഇവയെയും സുവ്യക്തമായ ഫൈലങ്ങളിൽ ഉൾച്ചേർത്തിട്ടുണ്ട്..